LidanRubinov/Halacha-QA huggingface dataset:
שאלה: החרמת מכשיר לתלמיד: רציתי לשאול האם מותר למורה להחרים מכשיר לתלמיד שהשתמש בו בשיעור, ואן כן, האם הוא חייב להחזיר לו אותו בתום השיעור או שהוא יכול להחרים אותו לזמן ממושך?
תשובה: עמדתי היא שמורה בכיתתו הוא מעין שלטון, ומותר לו להחרים חפצים לתלמיד. כמובן שהוא צריך לעשות זאת כאשר הוא מעריך שיש צורך, ולא כהתפרצות של כעס. ההחרמה אינה הופכת את החפץ לבעלות של המורה. החפץ שייך עדיין לתלמיד, ועל כן יש להשיבו מיד כשהפעולה החינוכית של ההחרמה הסתיימה ומיצתה את עצמה.
שאלה: הפסק טהרה: רציתי לדעת מה עליי לעשות אם כבר יומיים שכחתי לעשות הפסק טהרה עקב לחץ ועיסוק רב. אני נזכרת בשעות מאוחרות בלילה שכבר התחלף היום.
תשובה: וברכת ד  תעשי הפסק מחר בבוקר, ואם תזכרי לפני שקיעה לעשות שוב - טוב, ואם לא תזכרי תעלה לך בדיקת הבוקר. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: ברכת המזון: אני תלמידה בכיתה יא בבית ספר חילוני. היום בהפסקה עשיתי נטילת ידיים ברכתי ואכלתי את הכריך איך שסיימתי לאכול היה צלצול והייתי צריכה לעבור לכיתה אחרת לשיעור, (לא הספקתי לברך ברכת המזון). עברתי לכיתה והתחיל השיעור ולא ידעתי מה לעשות. רציתי לשאול מה היה עלי לעשות במידה ואני אהיה שוב במצב דומה, לחכות שהשיעור הסתיים לחזור לכיתה שאכלתי בה ולברך או לברך כמה דק אחרי שסיימתי לאכול בכיתה אחרת? אני יודעת ששתי האפשרויות לא טובות ושצריך ברכת המזון במקום שאכלת בו, אבל לא הייתי מספיקה לברך כי המורה מגיעה מהר. ואולי עדיף (אם אפשר) אחרי שעה לחזור לכיתה שאכלתי בה ולברך מאשר לא לברך בכלל.
תשובה: ראשית, הערכה גדולה על דרכך. מלכתחילה, כשאת נוטלת ידיים, קבלי על עצמך שאת תברכי במקום אחר, וזה הדבר הנכון מלכתחילה. בדיעבד, כיוון שכבר אירע מקרה זה, הדבר הנכון הוא לברך מיד במקום החדש, גם כדי שלא לשכוח, וגם כדי לא לעבור את זמן הברכה.
שאלה: תפילה על הסורים: הרב, שמעתי שהרב חיבר ברכה ל אזרחי סוריה וביקש להפיץ אותה ברבים רציתי לשאול - האם הרעיון נובע מאידיאל אוניברסאלי? ואם כן - מדוע נכון להתפלל ל אובינו ולא לשלומם של עמים רבים אחרים שאינם שונאים אותנו? מראש.
תשובה: ראשית לגבי העובדות. אני לא מוסמך לחבר תפילות, ולא חברתי תפילה כדי להפיץ אותה ברבים. פנה אלי בחור וביקש ממני הצעה כיצד להתפלל, ושלחתי לו את התפילה האישית שחברתי לעצמי  הוא ביקש רשות להעביר אותה עוד, ומכאן זה התפשט ונגע בליבות בני אדם. אם תקרא את התפילה - היא לא עוסקת ב הסורים. לא זו בלבד, אלא שהיא מזכירה ששני הצדדים הם רוצחים. התפילה שלי היא לעושה ה במרומיו, שיעשה בעולמנו, ויסייע בעדנו הן להפסיק את שפיכות הדמים הנוראה המתרחשת גם באלה שהם מחוץ למעגל הלחימה, והן כדי לתת בנו עצה טובה לדעת מה נכון לעשות בזמן הזה. כיוון שהיא כבר פורסמה ברבים, אני מצרף אותה, כדי שניתן יהיה להבחין במה שביקשתי לומר לריבונו של עולם בזמן הזה: ריבונו של עולם, העושה במרומיו, אף שלא הוסמכנו לתקן תפילות   אין אנו יכולים עוד להביט אל הטבח הנעשה בעולמך ולא להתפלל על כך  אף שאנו יודעים כי שני הצדדים במלחמה הם שופכי דמים פראיים   אין אנו מסוגלים לשתוק בשעה שנפגעים רבים רבים שהם מחוץ למעגל הלחימה. אנו פונים אליך בתפילה כי תעורר ברוצחים את האנושיות הפשוטה ואת מידת הרחמים, את ההכרה כי כולנו נבראנו בצלם א-לוהים וכי גם למידת האכזריות יש גבולות, ותופיע בעולם את מה שכתבת בתורתך "שופך דם האדם באדם דמו יישפך, כי בצלם א-לוהים עשה את האדם". שלח בנו גם את התבונה לדעת מה לעשות בשעה הקשה הזו, בו שוב מתגלה הצד האפל שביצרם הרע של בני אדם, ואין אנו יודעים מה מוטל עלינו מול מציאות מרה זו  שלח בנו את היכולת לפעול ככל יכולתנו כדי למנוע שפיכות שמים בעולם, ובמיוחד בארץ הקדושה והרחבה, עליה כתבת בתורתך "ולא תחניפו את הארץ אשר אתם בה כי הדם הוא יחניף את הארץ, ולארץ לא יכפר לדם אשר שפך בה כי אם בדם שפכו". עושה במרומיו, הוא יעשה עלינו, ועל כל ישראל, ואמרו אמן.
שאלה: טבעת נישואין ואירוסין- חציצה?: הרב- אני עונדת טבעת נישואין ואירוסין. אני עונדת אותן תמיד בכל מלאכה ולכן לפי מה שלמדתי- הם אינן נחשבות לחציצה לעניין נטילת ידיים וטבילה. כרגע אני בהריון מתקדם והאצבעות שלי נפוחות מאוד וזה גורם לפצעים מתחת לטבעות. אם אני אוריד אותן אז אח"כ האם זה יהווה חציצה? או שאחרי שאלד ב"ה אני אוכל להחזיר את הטבעות ולהמשיך לענוד אותן גם בטבילה ונטילת ידיים וכד.?
תשובה: אני מחלק בין נטילת ידיים ובין טבילה: כשמדובר בנטילת ידיים - את נוהגת נכון. לגבי טבילה - יש להוריד את הטבעת. בכל מקרה, אם תורידי את הטבעת בהריון - מעמדך לא ישתנה. בעזרת ד, לאחר הלידה המוצלחת, תוכלי לשוב למנהגך הקודם, כי זו הנורמליות של החיים שלך.
שאלה: איפור: הרב, האם ישנם שינויים או הקלות בנושא האיפור ביום טוב לעומת שבת? אם כן מה הם? וחג שמח
תשובה: ההבדלים בין שבת ליום טוב הם בעיקר בתחומי אוכל נפש (יש עוד תחומים הקשורים במוקצה), ועל כן אין הבדל בנושא איפור.
שאלה: סליחה בפייסבוק: האם ניתן לבקש סליחה בפייסבוק לקראת יום הכיפורים?
תשובה: כדי להתמודד עם הסוגיה צריך לעיין בהלכה על משמעות הפיוס. מעיון קצר עולה שהפיוס מצריך מעבר של תהליך נפשי מפרך, וכך כותב הרמב"ם (הלכות תשובה פרק ב הלכה ט): "אבל עבירות שבין אדם לחבירו.אינו נמחל לו לעולם עד שיתן לחבירו מה שהוא חייב לו וירצהו, אע"פ שהחזיר לו ממון שהוא חייב לו צריך לרצותו ולשאול ממנו שימחול לו, אפילו לא הקניט את חבירו אלא בדברים צריך לפייסו ולפגע בו עד שימחול לו". מדברי הרמב"ם עולה שיש צורך בפעולה אינטנסיבית של ריצוי ופיוס. החפץ חיים מעיר במשנה ברורה (סימן תרו ס"ק ב) ש:"נכון שילך בעצמו אליו ולא ישלח תחלה אמצעי שירצה לקבל פיוסים". כלומר: יש צורך שאדם יעשה מאמץ נפשי כדי לבקש סליחה. עם זאת הוא מוסיף ש"אם קשה עליו לילך בעצמו תחלה או שיודע שיותר קרוב הפיוס ע"י איש אמצעי שיתווך ביניהם יכול לעשות ע"י אמצעי". כלומר, קיימת אפשרות להשיג פיוס ע"י אמצעי אם לא ניתן אחרת, אך בודאי שזו אינה האופציה המועדפת. הרב עובדיה יוסף נשאל שאלה דומה האם ניתן לפייס במכתב. לאחר דין ודברים ארוך הוא מסכם כך: "מי שחטא כלפי חבירו, עליו ללכת לפייסו בעצמו ולא על ידי שליח, או על ידי מכתב, ומכל מקום הכל לפי הענין, שאם הדבר ידוע שהנעלב נוח לרצות, עדיף שילך אליו בכבודו ובעצמו לפייסו, ורק אם הוא קשה לרצות, וחושב שיותר יהיה נוח לו להתפייס אם ישלח אליו איש מכובד מידידיו שירצהו תחלה, יעשה כן, ולאחר מכן יבוא אחריו וימלא את דבריו בבקשת מחילה כדת. ונסלח לו. " לכן, מאחר ותהליך הפיוס מצריך מאמץ נפשי אשר הוא חלק מתהליך התיקון, יש חשיבות לבקש סליחה פנים אל פנים ולא לברוח ולהתחמק מהתמודדות עם החבר בו פגענו. פייסבוק עשוי להיות אמצעי קל מדי שמתחמק ממפגש פנים אל פנים עם הנפגע, מפגש הדורש הקרבה גדולה יותר. ברם, אם אין אפשרות אחרת בודאי עדיף לבקש סליחה בפייסבוק או באימייל מאשר להתעלם לחלוטין מהעבירות שבין אדם לחבירו. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: הכשר ספרדי לאשכנזי: האם יש עדיפות לאשכנזי לא לקנות מוצרים עם השגחת הרב מחפוד, כגון בשר ועוף? אנחנו משתדלים לקנות השגחה מהודרת. מראש
תשובה: בנושא כשרות הבשר: הספרדים מחמירים יותר מהאשכנזים. למשל בהכשר של הרב לנדאו יש שתי רמות כשרות, רמת גלאט ורמת חלק, הם אומרים שרמת חלק אינו מתאים לספרדים משום שהם צריכים לאכול חלק ולא להסתפק בגלאט שהיא רמה פחותה. בנושא כשרות העופות: בשולחן ערוך אין שום איזכור להבדל בין אשכנזים לספרדים. רמת כשרות מהדרין של הרבנות היא על פי כל מה שכתוב במרן וברמ"א. בעופות של הבד"צים יש חומרות והקפדות שאינם כתובים בשולחן ערוך. הם קוראים לזה "חלק" למרות שבאמת אין עוף "חלק". וכאן יש הבדלי גישות בין הבד"צים השונים. פירטנו את ההבדלים במאמר באמונת עתיך גליון 100. לסיכום על פי ההלכה מותר לאשכנזי לאכול עופות של בד"צים ספרדיים. עיין עוד:
שאלה: ביקור בקברי צדיקים: בוקר אור תכננו לנסוע היום בערב לסבב קברים בצפת. האם מותר להיכנס לעזרת נשים במחזור? או לוותר על הנסיעה? ושנה טוב
תשובה: אין הלכה האוסרת על אישה בנידותה להיות בקברי צדיקים. מי שנוהגת בכל מנהגיה במנהגי הקבלה - נמנעת מלעשות כך, אולם אם זה לא הדרך בה את נוהגת - אין מניעה.
שאלה: תספורת לאישה באבלות שלושים: אני במהלך השלושים למות אבי. אני רגילה להיות עם שער קצוץ (מסתפרת כל שבוע). מאחר וכבר קיבלתי "הערות" מאנשים קרובים ואני מתחילה עבודה חדשה בשבוע הבא, רציתי לשאול אם יש מקום להקל? שנה טובה ובשורות טובות!
תשובה: בנושא זה יש מחלוקת בין אשכנזים וספרדים: "אשה שאבלה על אחד מקרוביה, שלאיש אסור להסתפר בשלושים יום של האבלות, ואילו לגבי אשה, פסק מרן השולחן ערוך שמותרת בתספורת תוך שלושים יום, והרמ"א חולק וסובר שגם על האשה חל איסור תספורת שלושים יום". לכן אם את רווקה ספרדיה או נשואה לספרדי את יכולה להסתפר. אם את אשכנזיה או נשואה לאשכנזי, אסור לך להסתפר 30 יום. אח"כ צריך שיגערו בך ויאמרו לך להסתפר.  מתוך
שאלה: מנגל גז: לרב. יש לנו מנגל גז (התחתית שלו היא כמו מחבת פסים) האם יש דרך כלשהי לצלות בו כבד? ואם לא מה האפשרויות של צליית כבד חוץ ממנגל פחמים?מנגל חשמלי מותר?או תנור?
תשובה: השאלה היא האם יש רשת שהדם יכול לטפטף, ולא להישאר בתוך הכלי?
שאלה: שמירת נגיעה: יש לי חבר בערך חודש. בנאדם מקסים מקסים מקסים, התחיל ללמוד לא מזמן בישיבה (לפני הצבא). עד עכשיו לא שמרנו נגיעה, ועכשיו הוא רוצה שנתחיל לשמור. כבר ביררתי את הנושא בעבר, אבל בכל זאת אשמח לקבל כמה היבטים על שמירת נגיעה. אפשר גם להפנות למאמרים וספרים. חשוב לי לציין שאני באה מבית דתי, קצת פחות משלו, ותמיד גדלתי בחברה דתית מעורבת, והנושא לא כל כך עניין אותי, כי אמרתי שאני לא "נמרחת" על בנים, לא חיבוקים ונשיקות, אבל אני לא שומרת מהם מרחק 100 מטר. מה גם שיש לי חמישה אחים נשואים ב"ה, ואף אחד מהם לא שמר נגיעה עם אשתו בעלה לפני החתונה (כולם היו חברים לפחות 4 שנים), וגם הוריי לא שמרו, וכולם חיים היום באושר (ב"ה!). בקיצור- אשמח לכמה תשובות, מכמה היבטים. רבה רבה, סופשבוע רגוע, שבת ושנה טובה! :)
תשובה: מאמרים רבים נכתבו על הדרך בה יש לנהוג לפני הנישואין ואחרי הנישואין. תוכלי למצוא ברשת הרבה מאוד המלצות על כך, ואפשר שהקוראים יוסיפו בתגובות עוד הצעות. הספר העמוק ביותר לדעתי שנכתב על הצניעות בכללה הוא "כותנות אור", ואני מציע כי בין השאר תקראי גם אותו. הרעיון ביסודו הוא זה: יש חשיבות עצומה לקשר הגופני בין איש ואשתו. דווקא בשל כך, ממקדת ההלכה ומרכזת את הקשר הזה אך ורק כחלק מפירמידה שלמה של בניין הקשר: נפשי, קדושתי, טהרתי וגופני. ההלכה אוסרת אפוא קיומו של קשר גופני מחוץ לסולם המלא הזה. אין חובה להתרחק מבנים 100 מטרים, ולעתים זה עצמו עשוי להיות תוצאה של עיסוק לא צנוע בצניעות. אולם להימנע ממגע   כן. והרבה שמחה
שאלה: למה הרב שרלו חושב שצריך לתת כסף לישיבות: לרב שרלו, אני אדם חילוני שמאוד מעריך אותך. שמעתי כי גם אתה חלק ממנהלי ישיבות שמוחים על מה שלפיד עשה לכם. אני לא מבין אותך אתה רואה שרק המנהלים של הישיבות צורחים וזה לא חשוב לכלל הציבור כי אם זה היה חשוב לכולם אז היו צורחים כולם. אז שר האוצר עושה את מה שרוב הציבור רוצה לעשות עם הכסף שלו ולמה אתה אומר שאסור לו לעשות את זה? בסופו של דבר הכל אינטרסים ובגלל שיש לכם אינטרסים פוליטיים אתם עושים את מה שאתם עושים. אברהם
תשובה: טבעו של עולם הוא שהמחנכים שובתים על נושאים הקשורים גם ברמת החינוך, על אף שזה צריך להיות אינטרס של הציבור כולו  הרופאים על מצבה של מערכת הבריאות, על אף שזה להיות האינטרס של הציבור כולו  העובדים הסוציאליים על בעיית התקנים, על אף שזה צריך להיות האינטרס של הציבור כולו, ועוד ועוד. חלק מזה כמובן נוגע מהעובדה שהם נוגעים בדבר, כי הם ייהנו מפירות השינוי. אולם נראה לי שהתייחסות כזו היא צינית ואכזרית. המחאות והשביתות נעשות לא רק למען אינטרסים אישיים. לכל אחד יש אינטרסים אישיים, והוא לא נקי מהם. אולם רובנו אינם פועלים רק מאינטרסים אישיים. המחנכים גם מוטרדים באמת ממערכת החינוך, הרופאים והאחיות ממערכת הבריאות, והעובדים הסוציאליים ממערכת הרווחה. אל תביט במבט כה רע על אותם אנשים. והדבר נכון גם לגבינו, ראשי הישיבות. סביר להניח כי כמו לכל גוף גם לנו יש אינטרס אישי. אולם גם לאחר שתקזז את האינטרס האישי תגלה שננקטה מדיניות לא הוגנת, לא דמוקרטית, ולא חכמה. לא הוגנת כי קיצוצים צריכים לחול על כולם ברמה מסוימת של התאמה, ועל עולם הישיבות הושת קיצוץ איום, ר גודל שהוא רחוק רחוק מלהיות הוגן  לא דמוקרטי, בשל העובדה שהמיסים שהעולם הדתי משלם גבוהים לא פחות מאשר הציבור הכללי במדינת ישראל, והרעיון של ת מיסים הוא שאנחנו נהפכים להיות חברה סולידרית, בה הכספים שאני משלם מקדמים שאתה מעוניין בהם, ולהפך. וכאן גובים ממני מיסים גבוהים כמו מאדם שתרבותו אחרת ולא תורנית, ואילו מהציבור שאני חלק ממנו נגזלת הסולידריות הזו. אולם עיקר העיקרים היא חוסר החכמה שבמדיניות הזו. שכן שבח הוא למדינת ישראל שהיא חברה לומדת, שיש בתוכה עולם תורה מופלא, שהיא מחיה גם את התרבות התורנית ואת המסורת, ושרבים רבים בה ממשיכים את מסירת התורה שניתנה למשה מסיני והשתלשלה עד הדור שלנו. בד בבד עם החשיבות הגדולה של החיים הכלכליים והטכנולוגיים, כמו גם עם החשיבות של המערכת החברתית התומכת והמוסר הציבורי, ישנה חשיבות עליונה לעולם הרוח, לייחודיות של האומה הזו, להמשך התורה בישראל, ולכל הדברים הטובים והמופלאים שנוצרים מעולם הישיבות. מדינת ישראל, במדיניות הלא-הוגנת של גדיעת השורש הכלכלי של הישיבות   מחסלת חלק מהקשר שבינה ובין עולם לומדי התורה. החוכמה שבתהליך זה קטנה מאוד. זה היה יכול להיות אחרת לו זה היה נוצר בדרך של דיאלוג. זה גם היה מביא את עולם הישיבות לשינויים מתבקשים   בהתנהלות הכלכלית, בשקיפות, בתביעות מהבחורים הלומדים שם, ובעוד עניינים רבים שצריכים להשתנות, לטובת עולם התורה, ולטובת מדינת ישראל. אלא שהדבר נעשה בשפה אחרת לחלוטין   של עוינות, של שנאה, של התרסה ושל מכה קשה מאוד. תהליכים כאלה לא מביאים שום דבר טוב בכנפיהם. אפשר לעצור את ההתנהלות הזו. לאחר שכבר הופגן כוחה של המדינה ושל האוצר   ניתן עתה לדבר בשפה אחרת. גם בסוג שיח אחר, וגם במשמעויות כלכליות אחרות. אפשר שאנחנו בעולם הישיבות והעולם של שר האוצר יתקרבו האחד לשני. גם אם לא מתוך הסכמה   מתוך התנהלות ראויה יותר מבחינת ההגינות, הדמוקרטיה והחכמה. זה מחייב גם את עולם הישיבות להסכים לשפה אחרת, אך בראש ובראשונה את בעל הכוח שהשלטון מעניק לו.
שאלה: עוף אור יהודה: האם ניתן לרכוש את עוף אור יהודה כעוף עם כשרות למהדרין
תשובה: מומלץ לעיין בעמוד המומלצים שלנו
שאלה: יחסי חמה וכלה: לכבוד הרב שמי.אני נשואה ברוך ה בערך. ורציתי לשאול לגבי יחסי כלה וחמה. בעלי דורש ממני כבר בערך שנה שאני יתקשר פעם בשבוע לחמתי לשאול בשלומה וזה נראה לו מאוד לגיטימי שאני יעשה את זה, אני בתחילה עשיתי זאת מספר פעמיים והספקתי לייצור קשר כי אני חושבת שזה אמור גם להיות הדדי שהיא גם תתקשר מדי פעם אבל היא בדעה שאני אמורה להתקשר אליה והיא תמיד מעירה לי כל פעם שאנחנו מתארחות אצלה למה אני לא מתקשרת מדי פעם. וגם מבקשת מבן שלה שיעיר לי ויבקש ממני להתקשר אליה ובעלי יודע שזה קצת קשה לי אבל עדיין ממשיך לדרוש זאת ממני. אני מאוד אוהבת אתה ומכבדת אותה אבל גם חשוב לי לציין שאני לא מרגישה קרובה אליה והסברתי גם לבעלי שהיחסים שלי אתה לא יהיו כמו אל אמא שלי, מה גם שהיא אישה מאוד קשה באופי שלה ובצורת הסתכלות שלה על החיים ולי קצת קשה אולי להתחבר לאופי כזה ואולי מפה זה נובע שקשה לי לעשות וליזום את שיחת הטלפון. אשמח להכוונה ועזרה כי זה נושא שצץ ביני לבין בעלי מדי פעם ולפעמיים זה עושה אווירה לא נעימה בינינו. וישר כוח לרב.
תשובה: זוגיות מלאה כוללת גם מצבים כאלה שאת מדברת עליהם. מצבים שבהם משהו אחד חשוב לאחד מבני הזוג, פחות חשוב לשני ואולי אף מפריע לו, והם לומדים אט אט להתנהל בדרך שתנסה לעשות את הדברים בשלמות. אני מברך אתכם, בראש ובראשונה, שתדעו להפוך את הדיון הזה ביניכם למשהו שיקשר ביניכם, וילמד אתכם כיצד שני בני אדם שונים עם שני רצונות שונים חיים באהבה אחווה ו ורעות. בדרך כלל, אחת הדרכים הטובות היא להוריד עוצמות. לאמור: אמנם מדובר במשהו שחשוב לך וחשוב לו, אולם יש לזכור כי עיקר העיקרים הוא הקשר ביניכם, ולא עם מה שמחוץ לכם. על כן, לא טוב שבעל "דורש" מאשתו, וטוב כי בעל "מבקש" מאשתו  בד בבד, יפה מאוד שאת נענית בעבר לבקשתו, אבל את לא רוצה שבקשתו תהפוך לחובה. כאשר זו תהיה השפה   הבקשה שלו, הנכונות שלך, הזהירות שלא להפוך את הדברים לחובה   תמצאו את הדרך לעבוד בצורה יותר רכה. את תתקשרי פעם בשבוע, ועם זאת   כשזה יהיה לא מתאים לך לא ינזפו בך ולא יתבעו ממך אלא יבינו אותך. זו דרך אחת, ואפשר בעוד דרכים, והעיקר היא השפה ביניכם וההתקרבות ההדדית ביניכם. האם את יכולה ללכת בדרך זו?
שאלה: כרתי בגידול מיוחד: רציתי לדעת לגבי איזה חברות של כרתי לוף בגידול מיוחד אפשר לסמוך? האם ברכת דוד זה טוב? האם הכשר של הר אפרתי זה טוב? וכדומה ושנה טובה לכם ולכל בית ישראל
תשובה: שבוע טוב. גם בגידולים אלו מומלץ לפעול ע"פ ההוראות המצ"ב
שאלה: כשרות עוף: הרב, הרב אליעזר מלמד כתב ברביבים (פרשת כי-תצא, גליון 556) בשם הרב אייל משה שההכשרים המהודרים בעופות הם הרב צפניה דרורי, הרב אויערבאך, הרב יעקב אריאל והרבנות הארצית. לעומת זאת, באתרכם מופיעה הרשימה הבאה בתור כשרויות רבנות מהודרות: עוף הגליל הרב צפניה דרורי מהדרין עוף קור עוז הרב יעקב אריאל מהדרין עוף עוז הרבנות לכשרות ארצית מהדרין עוף הבירה - רבנות מעלה אדומים מהדרין מילועוף הרב שלוש מהדרין. הוד חפר - הרב ורנר מהדרין. לגבי עוף הבירה, הרב אליעזר אפילו כתב שהכשרות לא טובה, כיוון שמקבלת פסולי בדצים, וכן לגבי הרב ורנר. מה דעת הרב על הרשימה ולמה יש הבדל?
תשובה: מצ"ב התייחסותנו לנושא שנה טובה
שאלה: קידוש לחולי צליאק: במשפחתי יש בעיה של רגישות לצליאק, ועל כן חייבים לאכול דברים ללא גלוטן, זה אומר לחם ללא גלוטן חיטה וכו, הבעיה מתעוררת בקידוש ליל שבת, "הלחם" החלופי לחולי צליאק לא מכיל את מה שמכיל לחם רגיל, אלא קמח תירס - על כן האם אפשר לקדש עם לחם מסוג חלופי, היות ובעצם זה לא ממש עשוי מהחומרים שעשוי לחם או לצורך הענין - חלה של שבת? על התייחסותכם.
תשובה: וברכת ד  יש להשתדל לקנות מוצרים משבולת שועל ללא גלוטן, ובכך הדברים מסתדרים. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: תשובה על העתקה במבחנים: סיימתי את כיתה יב לפני כמה חודשים ועכשיו אני בזמן הראשון שלי בישיבת הסדר. קיבלתי היום את הציוני בגרות שלי ולצערי באחד מהמקצועות יש לי חשד להעתקה. ובאמת העתקתי. לצערי במהלך שנות התיכון העתקות היו דבר שבנורמה אצלנו במחזור בישיבה התיכונית ובפרט אצלי. אני מאד מתחרט על כך עכשיו. אני ממש מרגיש שהחשד להעתקה זה עונש מהקב ה על כל ההעתקות שלי בשנים האחרונות. וזה בא ללמד אותי שלא פעלתי בצדק ובהגינות ועל כך מגיע לי עונש. אני מתחרט על ההעתקות עכשיו וכמה שזה קשה לי לומר ולחשוב אם הייתי חוזר לתחילת הבגרויות לא הייתי מעתיק. ולגבי הערעור- בית הספר ישלח ערעור למשרד החינוך על ההעתקה. ואני רוצה לעשות תשובה על ההעתקה הזאת גם כי זה לא היה ר וגם כי ותשובה ותפילה וצדקה מעבירין את רוע הגזרה ואני מאד רוצה שהערעור יתקבל, קשה לי המחשבה שלא יהיה לי תעודת בגרות עכשיו בגלל ההעתקה הזאת ושעלי יהיה לחזור להשלים שוב את המבחן תוך כדי הלימודים בישיבת ההסדר. מה עלי לעשות?! איך עושים תשובה על דבר כזה? ר ה ויו כ בשבועות הקרובים ואני מקווה שהקב ה יסלח לי ויוותר לי על העונש כי את המסר הבנתי ואני באמת מתחרט. ב ילד השדה.
תשובה: את הצעד הראשון כבר עשית. אתה רוצה לתקן. אתה מתחרט. בענייני תשובה   הכלל היסודי הוא שמה שאפשר לתקן מתקנים, ומה שאי אפשר   ממתינים לשעת הכושר ומסתערים שוב. אם יש כוח בידך   בקש שלא יגישו ערעור. זה יהיה מעשה יותר נכון, וחלק עמוק יותר ומהותי יותר של התיקון, ושל אי רצונך ליהנות מדבר שלא מגיע לך. אם אתה לא מסוגל   אל תתרפה מלתקן את מה שכן ניתן לתקן. עיקר התיקון: לקבל על עצמך להיות ישר יותר. ישר יותר משמעו לא להעמיד פנים, לא להתחנף, לבטא באמת את עמדות שלך, לא להיכנע ללחץ ציבורי, לרדוף צדק אמיתי, להיות אחד ש"הן שלו צדק ולאוו שלו צדק", ובקיצור: לקיים בעצמך את "מדבר שקר תרחק". כך תהפוך את הנפילה בההעתקה למנוע של צמיחה ותיקון, ותהפוך את הזדונות לזכויות ממש. אם תרצה ללמוד מעט על ענייני אמת ושקר כחלק מהתיקון, ועל המצבים בהם מתעמתת האמת עם ה תוכל לעשות זאת כאן: ושנה טובה
שאלה: הורים: לך. רציתי לדעת מה אני יכולה לעשות למען הוריי כדי שבעז ה ייחתמו לחיים? וגם לחיים טובים?
תשובה: וברכת ד  אדם שמתנהג בדרך הטוב והישר גם הוריו זוכים בכך שגידלו בנים טובים וישרים. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: להתפלל לתמונה של צדיק: ברשותך אשאל 2 שאלות בנושאים שונים: 1.האם מותר לתלות תמונה גדולה של הבן איש חי כאשר כשפותחים את הדלת עד הסוף זה מסתיר חלק מהתמונה? ב.האם מותר לדבר אל התמונה ולבהות בה ולבקש שיתפלל עלי בשמיים? 2.מישהו אמר שלפיד קיצץ 70 אחוז בקצבאות של הישיבות זה נכון? מה הרבנים וראשי הישיבות מתכוונים לעשות עכשיו? מראש :-)
תשובה: תמונה בבית איננה בעלת  כוחות. מי שמאמין בכך עובר על איסור  לא תעשה לך פסל וכל תמונה. תמונת הצדיק נועדה להפגיש אותנו עם דרכו של הצדיק כדי לחזק בנו אהבת תורה ויראת שמים. תמונת הצדיק מזכירה יום יום את השאיפות הגדולות שיש לשאוף אליהן. לכן אם התמונה מוסתרת כשפותחים את הדלת - זה ענין שלך. את צריכה להחליט כיצד את רוצה לראות את הצדיק.  לדבר אל התמונה ולבהות בה ולבקש שיתפלל עלי בשמיים  גם זה גובל בעבודה זרה. צריך להפריד בין התמונה ובין התפילה. לכן בבית כנסת אין תמונות של צדיקים. מהתמונה תקבלי רוח טובה ורצון טוב. בתפילה תחשבי על הקב"ה (אפשר גם לחשוב על נשמת הצדיק - אבל לא להתפלל לתמונה). עייני דיון מפורט בשני הקישורים הבאים הנושא של קיצוץ תקציבי הישיבות וכיצד מגיבים על כך - לטעמי זה שייך למדורים הפולטיים ולא לענייני הלכה.
שאלה: שירת נשים: לכבוד הרב, שמי מור בת 19 ממרכז הארץ. חוזרת בתשובה ברוך ה מספר שנים. לפני החזרה בתשובה עסקתי בתחום המוסיקה אני שרה מגיל קטן. כיום אני משתדלת לנהוג על פי ההלכה. אך שאלה לי. הזדמן לי ופנו אליי מבית הספר שבו למדתי בבקשה שאשיר שיר בטקס של ראש השנה. אמרתי שעל פי ההלכה אני יכולה לשיר רק אם מישהי או מישהו ישירו איתי לאורך כל השיר. ממש ישירו איתי מילה במילה. כפי שהבנתי את ההלכה ש"שני קולות לא שמעי" כלומר ששני קולות ביחד של אישה עם אישה או אישה עם גבר מותרים על פי ההלכה כי אין התמקדות בקול אחד. האם הבנתי נכון את ההלכה ומותר לי לשיר בטקס באופן כזה?. מראש לכבוד הרב וסליחה שאני מטרידה אותך בשאלתי. בברכת שנה טובה ומתוקה! מור
תשובה: הבנת נכון את יכולה לשיר עם עוד מישהו או מישהי.
שאלה: קדימה בהנחת ספרי קודש: האם מותר להניח סידור על ספר תהילים בגלל שבסידור מכונסים סדר הקריאות בתורה לשני וחמישי ולכאורה תורה מניחים על תהלים או שבמקרה זה נכון הוא להניח התהלים על הסידור?
תשובה: לענ"ד תהילים על הסידור, שכן בסידור אין חומש מלא מתחילתו ועד סופו, אלא רק קטעים מכל פרשה ופרשה, ולעומתו- ספר תהילים מלא. שנה טובה
שאלה: דרך לחתימת ההורים לשנה טובה לחיים טובים : מה אני יכולה לעשות בשביל ההורים שלי בימים אלו כדי שהם ייחתמו לחיים ולחיים טובים?
תשובה: ביסודו של דבר, אדם עומד בפני ריבונו של עולם מכוח עצמיותו ומכוח מה שהוא, ועל כן לכאורה אין אנו יכולים לעשות דבר למען האחר לקראת יום הדין, והוא צריך לעשות לבדו. אולם שני דברים בהחלט נכון לעשות: ראשית, לברך אותם מכל הלב. לעולם אין ברכת הדיוט קלה בעינינו, ובוודאי לא ברכת הורים לילדים, ואנו מאמינים בכוחה המסוים של הברכה. הדבר השני הוא להגביר את הקשר איתם. אנו מאמינים כי בשעה שרוח הבריות נוחה מאדם מסוים, ובוודאי שהורים, רוח המקום נוחה הימנו. ועל כן, טוב להם כי רוחם תהיה טובה עליכם. אך עיקר העיקרים הוא תמיד לזכור כי עד שאנו הולכים לברך אותם בשנה טובה ומתוקה - אנו עצמנו יכולים לעשות לבריות שנה טובה ומתוקה כזו, ככל שאנו עצמנו נתנהג אליהם בדרך שהופכת את חייהם ליותר טובים ויותר מתוקים. על הארץ. בחיים.
שאלה: חילוק קריאת שמע על המיטה?: לכבוד הרב! האם אפשרי לקרוא קריאת שמע שעל המיטה גם כשאני לא מתכנן לישון מיד, לדוגמה, לקרוא קריאת שמע על המיטה ב-10 ללא ברכת המפיל, לעסוק בלימודים וכדומה וכשאפנה באמת לישון אקרא המפיל?
תשובה: הדבר הנכון לעשות במצב זה הוא לקרוא שוב ממש עם ההליכה לישון את הפרשה הראשונה של קריאת שמע וברכת המפיל. ולילה טוב
שאלה: הכל לטובה?!: אפשר הסבר למשפט ש הכל לטובה? כילו בחייאת! באמת מצפים שאני אאמין בזה??? וגם אם זה לטובה כמו שאומרים עדיף לי כבר בלי ה טובה הזאת אם בא ככ הרבה רע וקושי לפניה!
תשובה: טליה, את השאלה שלך גם אני שואל את עצמי מידי פעם (לפעמים מידי יום). חשבתי שאני היחיד. שאלת איך אנחנו אומרים שהכל לטובה, הרי זה לא נראה כך! ואם זה באמת ייהפך לטובה, את מוכנה כבר לוותר על טובה כזו, שדרשה כל כך הרבה קושי כהכנה לה. אין לי תשובה שתגרום לך לראות פתאום ובאופן מיידי איך ה אם תמצאי תשובה כזו, תשלחי לי אותה בבקשה, ומהר. במקום זאת, אנסה להבין איתך יחד: א. למה אנחנו מתכוונים כשאנו אומרים שהכל לטובה? ב. על סמך מה אנחנו אומרים זאת? נתחיל מהשאלה השניה. על סמך מה אנחנו אומרים שהכל לטובה? נדמה לי שזאת תוצאה הכרחית של שני משפטים שלרובנו הם די מובנים מאליהם: א. הקב"ה שולט בכל. ב. הקב"ה אוהב אותנו. בואי נחבר את שני המשפטים יחד: אם הקב"ה אוהב אותנו ושולט בעולם לגמרי, אז ממילא לא יתכן שיקרה לנו משהו רע. אמנם המציאות נראית שונה מהמסקנה הזו! פה מתחילים ההסברים למה הטוב האמיתי נראה לנו כאילו הוא לא טוב. רמזת בשאלה שלך להסבר הבסיסי (שהרע תמיד בא לפני הטוב, למטרה כלשהי), ויש הרבה מאוד סיבות למצב הזה: נסיון, בשביל שנהיה ראויים לטוב, בשביל שבאמת נוכל להנות מהטוב, הרע נועד לזקק אותנו ולנקות אותנו, הרע הוא כמו ניתוח מציל חיים, וכו. שמעת בודאי עוד הרבה הסברים. חשוב שלא נתמקד רק בהסברים הללו (למה המציאות הטובה נראית רעה), על אף שהם בודאי נכונים כשלעצמם, אלא נזכור גם את הבסיס (שני המשפטים שהזכרתי), כי רק על סמך הבסיס הזה אנחנו טוענים שה טענה שנראית כמנוגדת למציאות. עכשיו נעבור לשאלה הראשונה: למה אנחנו מתכוונים כשאנו אומרים שהכל לטובה? כשאנחנו אומרים ש הכל לטובה, זה קצת שונה מלומר ש ה. ההבדל הוא באות אחת, בלמ"ד שמופיעה בגרסה הראשונה של הביטוי. מה ההבדל בין שתי האמירות? להגיד שה פירושו שה כבר כרגע, ואילו להגיד שהכל לטובה פירושו שאנחנו מאמינים שהכל יתהפך לטובה. מה הנכון? לפי מה שכתבנו קודם, פשוט שה כבר כרגע, על אף שלא תמיד אנו רואים זאת. כנראה שכוונת הביטוי השני ( הכל לטובה ) היא שאנחנו מאמינים שעם הזמן יתגלה באופן ברור לעין כל שה כרגע זה לעיתים נסתר, ואנחנו מאמינים שבעתיד זה יתגלה. אם כן, מדובר פה באמונה שבנויה על דברים נורא בסיסיים: שליטת ה  בעולמו, היותו טוב ומטיב, ואהבתו אותנו. אנחנו צריכים לחיות לאורה, גם אם זה לא כל כך פשוט. ממש כמו פרטים אחרים באמונה שלנו, שאנו חיים לאורם גם אם הם לא גלויים לעין (למשל מציאות ה ). כאן יש לי בשורה טובה לבשר לך: ככל שנחיה כך יותר - יותר נראה את זה בגלוי. ככל שנפנים יותר את זה שהמציאות היא טובה, ושמעשי ה  בעולמו הם לטובתנו   כך נראה את זה בעיניים. אני כותב לך את זה מנסיון של רבים רבים, וגם מנסיוני הדל. במבט שטחי, המציאות נראית לנו כמשהו שבנוי מחומר קשיח, ונדמה לנו שהיא לא כל כך ברת שינוי. יש בה קשיים, יש בה כשלונות, יש בה פגמים רבים, ממש מומים מלידה. לא? אמנם במבט של מישהו שמרגיל את עצמו לראות טוב, שמאמן את עצמו באמונה, המציאות נראית אחרת לגמרי! אני לא מתכוון שנחיה בסרט, או שנעשה לעצמנו שטיפת מח. אנו מאמינים שהבריאה טובה, ושהשגחת ה  על עולמו היא לטובה. האמונה הזו מבוססת על דברים מספיק יציבים, בכדי שניתן לה מידי פעם צ אנס. שנסכים מידי פעם לחיות כך. שנתרצה להסתכל כך על דברים. שנחפש נקודות טובות גם אצל הקב"ה, ולא רק אצלנו. אמונה, זה מלשון אימונים. להתאמן להסתכל על המציאות באופן מסויים. זו לא שטיפת מח, אלא אימון איך לחשוף במציאות חלקים שלא מתגלים במבט שיטחי. לא לוותר לה!! אז בהצלחה לך ולכולנו במשימה! אלעזר